康熙字典
腸【未集下】【肉部】康熙筆画:15画部外筆画:9画
911查询·新华字典
《唐韻》直良切《集韻》《韻會》《正韻》仲良切,
音長。《說文》大小腸,藏府之二名也。《正字通》大腸長二丈一尺,廣四寸,徑一寸,當臍右迴疊十六曲,盛穀一斗,水七升半。小腸長三丈二尺,廣二寸半,徑八分分之少半,左迴疊積十六曲,容穀二斗四升,水六升三合。《白虎通》大腸,小腸,心肺府也。腸爲心肺主,心爲皮體主,故爲兩府也。《詩·大雅》自有肺腸。《書·盤庚》今予其敷心腹腎腸,歷告爾百姓于朕志。
又《釋名》暢也,言通暢胃氣也。
又《博雅》詳也。
又羊腸,太行山坂名。《戰國策》趙聞之起兵臨羊腸。《史記·趙世家》羊腸之西。《註》太行山坂通名。南屬懷州,北屬澤州。
又無腸,國名。《山海經》無腸之國,在深目東,其爲人長而無腸。
又馬腸,獸名。《山海經》讙舉之山,雒水出焉,其中多馬腸之物。《註》馬腸,人面虎身,音如嬰兒。
又魚腸,劒名。見《三國蜀志》。
又草名。《博雅》鹿腸,
蔘也。《又》馬腸,亦草名,葉似桑。見《山海經·讙舉之出註》。
又黃腸,槨名。《後漢·梁商傳》賜黃腸玉匣。《註》以栢木黃心爲槨也。
又《禮·儀志》治黃腸題凑,便房如禮。
说文解字

说文解字

腸【卷四】【肉部】
大小腸也。从肉昜聲。直良切

说文解字注

(腸)